Načelnici općina iz Lašvanske doline na sastanku u Travniku

Načelnik općine Travnik, Admir Hadžiemrić bio je domaćin sastanka kojem su prisustvovali načelnici općina Lašvanske doline:  Asim Mekić, načelnik Busovače, Boris Marjanović, načelnik Viteza i Stjepan Dujo, načelnik Novog Travnika.

Na sastanku se  razgovaralo o zajedničkim projektima koji trebaju da se implementiraju u pomenutim općinama,odnosno o projektima : „Brza cesta“, „Gazdovanje komunalnim otpadom“ , „Regionalni vodovod Plava voda“ i trenutna situacija sa mogućnošću stavljanja u funkciju gasovoda.

Također, razgovaralo se i o budućim projektima   za koje postoji potreba i  mogućnost saradnje, a tiču se prvenstveno oblasti poljoprivrede, privrede i razvoja pomenutih općina.

Dogovoreno je da se ovakvi sastanci održavaju i u budućnosti, a domaćin sljedećeg sastanka će biti načelnik Općine Vitez, Boris Marjanović.