Udruženje „Osmijeh“ obradovalo članove novogodišnjim paketićima

Udruženje/Udruga “Osmijeh”  iz Novog Travnika i ove godine obradovala je svoje članove novogodišnjim paketićima. Ovo Udruženje, koje pomaže  osobama sa poteškoćama u razvoju i njihovim roditeljima tokom godine realizira brojne aktivnosti, a podjela novogodišnji paketića je redovna aktivnost.

-Obradovali smo Novogodišnjim paketićima našu djecu iz Udruženja/Udruge  “Osmijeh” Novi Travnik. “Darujte nam svoj osmijeh” nam je glavni i jedini motiv za svaku aktivnost i projekat koji realiziramo.Ove godine se zahvaljujemo posebno Udrugi žena “Kraljica Katarina Kosača“  Novi Travnik koji su nam donirali 30 paketića. Ukupno smo podijelili 55 paketića za naše najmlađe članove. – kazali su nam u Udruženju „Osmijeh“.

Udruženje/Udruga “Osmijeh” je humanitarna, nestranačka, nevladina, dobrovoljna organizacija roditelja, građana i prijatelja koja djeluje u interesu osoba sa poteškoćama u razvoju,koja nisu u stanju da se brinu o sebi i da ostvaruju prava koja im pripadaju.